KOMISIJOS REGLAMENTAS (EB) Nr. 1091/2004
2004 m. birželio 10 d.
iš dalies pakeičiantis Reglamentą (EB) Nr. 549/2000, nustatantį ryžių intervencijos centrus
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į bendrąsias bendros ryžių rinkos organizavimo taisykles, kaip numatyta Tarybos reglamente (EB) 3072/95 (1), ypač jo 8 straipsnyje,
kadangi:
(1)
Komisijos reglamentas (EB) Nr. 549/2000 (2), nustatantis ryžių intervencijos centrus, turėtų nurodyti ryžių intervencijos centrus Vengrijoje, kuri yra vienintelė ryžių gamintoja iš naujųjų valstybių narių, 2004 m. gegužės 1 d. įstojusių į ES. Reikėtų nurodyti Vengrijos ryžių intervencijos centrus, kurie vykdytų intervenciją nuo 2004 m. gegužės 10 d. pagal Komisijos reglamentą (EB) Nr. 708/98 (3).
(2)
Vengrija įvardijo du ryžių intervencijos centrus intervencijai vykdyti ryžių rinkoje.
(3)
Šiame reglamente numatytos priemonės atitinka Grūdų vadybos komiteto nuomonę,
PRIĖMĖ ŠĮ REGLAMENTĄ:
1 straipsnis
Komisijos reglamentas (EB) Nr. 549/2000, nustatantis ryžių auginimo rajonus ir intervencijos centrus, iš dalies keičiamas taip:
Vengrija įrašoma 6 punktu (žr. toliau).
„6. VENGRIJA
Regionas
Intervencijos centras
Šiaurinė Didžiosios lygumos dalis
Karcag
Pietinė Didžiosios lygumos dalis
Szarvas“
2 straipsnis
Šis reglamentas įsigalioja trečią dieną po jo paskelbimo Europos Sąjungos oficialiajame leidinyje.
Šis reglamentas taikomas nuo 2004 m. gegužės 10 d.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2004 m. birželio 10 d.